GiliGold/VAD_KnessetCorpus huggingface dataset:
יריב לוין: מכאן אני עובר לנושא הראשון שמופיע על סדר-היום: "בקשת יושב-ראש הוועדה המשותפת לוועדת הפנים והגנת הסביבה ולוועדת הכלכלה, למיזוג הצעות החוק הבאות על-פי סעיף 84(ד) לתקנון הכנסת, ולהביאן כהצעת חוק אחת לקריאה שנייה ולקריאה שלישית: 1.
יריב לוין: הצעת חוק התכנון והבנייה, התש"ע-2010 (מ/499).
יריב לוין: הצעת חוק התכנון והבנייה (תיקון – פיצול דירות) (הוראת שעה), התשע"א-2011, של חבר הכנסת ישראל אייכלר (פ/3508/18).
יריב לוין: מדובר במהלך שאישרנו אותו כאן בעבר, להעביר את הצעת החוק של חבר הכנסת אייכלר מוועדת הפנים והגנת הסביבה לוועדה המשותפת, על-מנת שהיא תשתלב לתוך הדיון בחוק התכנון והבנייה הרחב.
יריב לוין: בנסיבות האלה – נדמה לי – שאישור בקשת המיזוג הוא מהלך ברור, ואני מציע להיענות לבקשה.
יריב לוין: הצבעה בעד מיזוג הצעות החוק הבאות על-פי סעיף 84(ד) לתקנון הכנסת: 1.
יריב לוין: הצעת חוק התכנון והבנייה (תיקון – פיצול דירות) (הוראת שעה), התשע"א-2011, של חבר הכנסת ישראל אייכלר (פ/3508/18) – פה אחד נגד – אין נמנעים – אין ההצעה נתקבלה.
הרווחה והבריאות: הצעת חוק לתיקון מס הכנסה (מס' 189 והוראת שעה) (הטבות מס לקצבה) (מ/661), התשע"ב-2012 הצעת חוק לתיקון פקודת מס הכנסה (השארת מרכיב הפיצויים בקופת גמל) (פ/3954/18), התשע"ב-2012
יריב לוין: מכאן אני עובר לתוספת לסדר-היום: בקשת יושב-ראש ועדת העבודה, הרווחה והבריאות למיזוג הצעות החוק הבאות על-פי סעיף 84(ד) לתקנון הכנסת, ולהביאן כהצעת חוק אחת לקריאה שנייה ולקריאה שלישית: 1.
יריב לוין: הצעת חוק לתיקון מס הכנסה (מס' 189 והוראת שעה) (הטבות מס לקצבה) (מ/661), התשע"ב-2012.
יריב לוין: הצעת חוק לתיקון פקודת מס הכנסה (השארת מרכיב הפיצויים בקופת גמל) (פ/3954/18) – של חה"כ חיים כץ, התשע"ב-2012.
יריב לוין: שוב, מדובר בשתי הצעות שעוסקות באותו עניין.
יריב לוין: מיזוגן ביחד הוא, ממילא, טבעי ומתבקש.
יריב לוין: לכן, גם לבקשה הזו אני מציע שאנחנו נענה.
יריב לוין: הצעת חוק לתיקון פקודת מס הכנסה (השארת מרכיב הפיצויים בקופת גמל) (פ/3954/18) – של חה"כ חיים כץ, התשע"ב-2012 – פה אחד נגד – אין נמנעים – אין ההצעה נתקבלה.
השנייה והשלישית: 1.
השנייה והשלישית: הצעת חוק הגנת הצרכן (תיקון מס' 33), התשע"ב-2012 2.
השנייה והשלישית: הצעת חוק הגנת הצרכן (תיקון מס' 32), התשע"ב-2012 3.
השנייה והשלישית: הצעת חוק משק החשמל (תיקון מס' 10), התשע"ב-2012 4.
השנייה והשלישית: הצעת חוק רשות השידור (תיקון מס' 27), התשע"ב-2012 נכחו: חברי הוועדה: יריב לוין – היו"ר ישראל אייכלר רוברט אילטוב משה גפני ייעוץ משפטי: ארבל אסטרחן רחל הכהן – מתמחה מנהלת הוועדה: אתי בן יוסף רשם פרלמנטרי:
השנייה והשלישית: קובי סימן טוב
יריב לוין: רבותיי, אני פותח את הישיבה שבה יש צילום מצב אמיתי של המציאות פה, שבו שני אלה קובעים ואנחנו מנסים, איכשהו, - - - את זה למשהו שאפשר יהיה לגמור.
רוברט אילטוב: אני מוחה בתוקף על מה שנאמר פה.
משה גפני: לא חשוב, לא חשוב.
יריב לוין: רבותיי, על סדר היום – קביעת ועדות לדיון בהצעות חוק ובהצעה לסדר-היום: הצעת חוק סיוע לקטינים נפגעי עבירות מין או אלימות (תיקון מס' 2) (דחיית מועד סיום ההחלה).
יריב לוין: המלצת הלשכה המשפטית היא להעביר לוועדה לזכויות הילד.
יריב לוין: היתה הצעה להעביר לוועדת העבודה, הרווחה והבריאות.
יריב לוין: יושב-ראש ועדת העבודה, הרווחה והבריאות הגיע לסיכום שהנושא ילך לוועדה לזכויות הילד, וכך אני מציע לאשר.
יריב לוין: הצבעה בעד קביעת הוועדה לזכויות הילד לדיון בהצעת חוק סיוע לקטינים נפגעי עבירות מין או אלימות (תיקון מס' 2) (דחיית מועד סיום ההחלה), התשע"ב-2012 (מ/645) – פה אחד נגד – אין נמנעים – אין ההצעה נתקבלה.
יריב לוין: הצעת חוק ליישום שינוי בסדרי עדיפויות בתקציב המדינה לשנת הכספים 2012, ולמימון השינוי החברתי-כלכלי (תיקוני חקיקה) (דחיית תוספת לקצבאות ילדים) (מ/652).
יריב לוין: הלשכה המשפטית הציעה להעביר את ההצעה לוועדת העבודה, הרווחה והבריאות.
יריב לוין: נשמעה הצעה להעביר לוועדת הכספים או לוועדה לזכויות הילד.
יריב לוין: בסופו של דבר, יושב-ראש ועדת העבודה, הרווחה והבריאות הסכים להעביר את הנושא לוועדת הכספים; כך גם יושב-ראש הוועדה לזכויות הילד - - -
משה גפני: כיוון שזה תיקון לחוק שהעברנו - - -
יריב לוין: מכיוון שכך אני מבין שזה צריך להיות, אז אני מציע להעביר לוועדת הכספים.
יריב לוין: הצבעה בעד קביעת ועדת הכספים לדיון בהצעת חוק הצעת חוק ליישום שינוי בסדרי עדיפויות בתקציב המדינה לשנת הכספים 2012 ולמימון השינוי החברתי-כלכלי (תיקוני חקיקה) (דחיית תוספת לקצבאות ילדים), התשע"ב-2012 – פה אחד נגד – אין נמנעים – אין ההצעה נתקבלה.
יריב לוין: אני עובר לנושא השלישי: הצעת חוק המאבק בתופעת משקאות משכרים מזויפים, של חברת הכנסת פניה קירשנבאום וקבוצת חברי כנסת (פ/3584/18).
יריב לוין: היתה המלצה להעביר לוועדת הכלכלה.
יריב לוין: הנושא הזה גם שייך לתחום הבריאות, אולי בעיקר, כפי שעלה גם מהדיון המוקדם שהיה במליאת הכנסת.
יריב לוין: גם המציעה הראשית, חברת הכנסת קירשנבאום, ביקשה להעביר לוועדת העבודה, הרווחה והבריאות, ואני מציע שכך נעשה.
יריב לוין: מי בעד להעביר לוועדת העבודה, הרווחה והבריאות?
יריב לוין: אתה לא מצביע על החוק של חברת הכנסת קירשנבאום?
יריב לוין: הצבעה בעד קביעת ועדת העבודה, הרווחה והבריאות לדיון בהצעת חוק המאבק בתופעת משקאות משכרים מזויפים, התשע"ב-2011, של חברת הכנסת פניה קירשנבאום וקבוצת חברי כנסת (פ/3584/18) – פה אחד נגד – אין נמנעים – אין ההצעה נתקבלה.
יריב לוין: מכאן, הצעה לסדר-היום בנושא: "המחסור החמור בעובדים סיעודיים בעידן המסתננים", של חבר הכנסת ישראל אייכלר.
יריב לוין: היתה הצעה להעביר לוועדה המיוחדת לבעיית העובדים הזרים, או לוועדת העבודה, הרווחה והבריאות, או לוועדת הפנים והגנת הסביבה.
יריב לוין: לא עלה בְּיָדִי להביא להסכמה נוכח בקשה של חברי הכנסת: הורוביץ מחד, ואמנון כהן מאידך – שהנושא יידוֹן בוועדה ברשותם.
יריב לוין: לכן, אני מציע שנפעל על-פי בקשתו של המציע – חבר הכנסת אייכלר – שהיא?
ישראל אייכלר: לוועדת הפנים.
יריב לוין: לוועדת הפנים.
יריב לוין: הצבעה בעד קביעת ועדת הפנים לדיון בהצעה לסדר-היום בנושא: "המחסור החמור בעובדים סיעודיים בעידן המסתננים", של חבר הכנסת ישראל אייכלר (6810) – פה אחד נגד – אין נמנעים – אין ההצעה נתקבלה.
יריב לוין: אני עובר לנושא הבא והוא: בקשות לפטור מחובת הנחה לפני קריאה שנייה ושלישית.
יריב לוין: ארבע הצעות חוק שוועדת הכלכלה הצליחה להשלים ולהניח אותן על שולחן הכנסת לקריאה שנייה ושלישית, חרף העומס העצום המוטל עליה.
יריב לוין: אני חושב שכולנו רוצים ומבינים שכדאי להביא ולאשר גם במליאת הכנסת, את מה שניתן היה להשלים והוועדה הכינה בקריאה שנייה ושלישית.
משה גפני: - - - הגנת הצרכן?
יריב לוין: יש חוק אחד – אני אתן לך את כל הפירוט – - -
משה גפני: לא, רק את הכותרת.
יריב לוין: - - של חברת הכנסת שיזמה, חברת הכנסת רונית תירוש, שעוסק בזיכוי בשל ביטול עסקה.
יריב לוין: יש חוק שני – שאתה גם שותף לו – שנוגע במתן הודעות על עסקאות - - -
משה גפני: זה של חבר הכנסת אורי מקלב - - -
יריב לוין: כן, על חשבון ההודעה השנתית על עסקה מתמשכת.
יריב לוין: חוק משק החשמל שנועד למנוע מצב שנישאר כאן בלי חשמל.
יריב לוין: וחוק רשות השידור - -
משה גפני: טוב, זה לא מעניין אותי, בגלל - - -
יריב לוין: - - על מורכבויותיו; שהוא אכן חוק מורכב - - -
משה גפני: רשות השידור מעניינת אותנו?
ישראל אייכלר: זה בעייתי מאד.
ישראל אייכלר: זה לא פשוט.
יריב לוין: אם יש מישהו כאן מטעם ועדת הכלכלה שרוצה להציג משהו?
יריב לוין: – לא.
יריב לוין: אז אנחנו יכולים לעבור להצבעה על כל אחד מהחוקים.
יריב לוין: ההצעה הראשונה: הצעת חוק הגנת הצרכן (תיקון מס' 33) – מי בעד?
יריב לוין: הצבעה בעד הקדמת הדיון בהצעת חוק הגנת הצרכן (תיקון מס' 33), התשע"ב-2012 – פה אחד נגד – אין נמנעים – אין ההצעה נתקבלה.
יריב לוין: הצעת חוק הגנת הצרכן (תיקון מס' 32), התשע"ב-2012
יריב לוין: הצעת חוק הגנת הצרכן (תיקון מס' 32) – מי בעד?
יריב לוין: הצבעה בעד הקדמת הדיון בהצעת חוק הגנת הצרכן (תיקון מס' 32), התשע"ב-2012 – פה אחד נגד – אין נמנעים – אין ההצעה נתקבלה.
יריב לוין: הצעת חוק משק החשמל (תיקון מס' 10) – מי בעד?
יריב לוין: הצעת חוק רשות השידור (תיקון מס' 27), התשע"ב-2012
יריב לוין: הצעת חוק רשות השידור (תיקון מס' 27), ואני מסב את תשומת-לב חברי הוועדה שפה מדובר בחוק חשוב מאד שנוגע לרפורמה ברשות השידור.
יריב לוין: זה חוק משמעותי ומהותי.
יריב לוין: מי בעד לאשר את הבקשה הזו?
יריב לוין: שוב, פה אחד – אין מתנגדים ואין נמנעים.
יריב לוין: תודה רבה לכולם.
יריב לוין: אני רוצה להודות לצוות הוועדה, לייעוץ המשפטי, למחלקת הפרוטוקולים, לצוות הסדרנים, לצוות המזנון, למנהלי הסיעות ולכל מי שהיה שותף בעבודת הוועדה במושב הזה, - -
אתי בן-יוסף: כולם מודים לך.
יריב לוין: - - ונאחל לכולם פגרה נעימה.
יריב לוין: יש לנו עוד נושאים נוספים אז אנחנו נתחיל איתם עד שיהיה לנו קוורום.
יריב לוין: אני עובר לסעיף הרכב הוועדה המשותפת לוועדת כלכלה ולוועדה לקידום מעמד האישה לדיון בתקנות לפי סעיף 4 לחוק זכויות הדייר בדיור הציבורי.
יריב לוין: כאמור, אנחנו נדרשים לאשר הרכב של ועדה משותפת לעניין הזה.
יריב לוין: על פי תיקון מספר 4 לא סעיף מספר 4 לחוק.
יריב לוין: אני קיבלתי את השמות הבאים: מטעם ועדת הכלכלה – חבר הכנסת כרמל שאמה-הכהן, יושב-ראש - - -
יריב לוין: הוועדה המשותפת.
יריב לוין: דוד אזולאי, חמד עמאר, יואל חסון ועמיר פרץ.
יריב לוין: ומטעם הוועדה לקידום מעמד האישה – חברת הכנסת ציפי חוטובלי, אנסטסיה מיכאלי, נסים זאב, אורית זוארץ ושלמה מולה.
יריב לוין: מי בעד לאשר את הרכב הוועדה כמוצע על-ידי ראשי הוועדות?
יריב לוין: פה אחד?
יריב לוין: רוברט, זאת הצבעה, חצי הצבעה, שלושת רבעי?
יריב לוין: בעד אישור הרכב הוועדה – פה-אחד
יריב לוין: פה-אחד, רבותי, אין מתנגדים ואין נמנעים.
יריב לוין: הנושא הבא: תיקון להחלטת גמלאות לחברי הכנסת לשעבר – מיסוי שירותי בריאות, הוא של חבר הכנסת גפני.
יריב לוין: הוא תכף יבוא.
יריב לוין: אנחנו נעבור לנושא הבא: בקשת יושב-ראש ועדת הכספים להקדמת הדיון בהצעת חוק הביטוח הלאומי (תיקון 138), התשע"ב-2012, (כ/443) לפני הקריאה השנייה והשלישית.
יריב לוין: בקשת יושב-ראש ועדת הכספים כדלקמן: ועדת הכספים קיימה ביום כ"ו באדר התשע"ב, 20 במרץ 2012, דיון בהצעת החוק שבנדון שעניינה זכאות לקצבת זקנה ולקצבת שאירים לעקרת בית ולאלמנה בת-קצבה, שנולדו לפני 1.1.31.
יריב לוין: בעקבות בקשת הממשלה להוסיף להצעת החוק נושא נוסף שעניינו עדכון שעורי מענק האשפוז בעד פגים, הצעת החוק תונח מחר על שולחן הכנסת לקריאה השנייה והשלישית.
יריב לוין: על מנת לקיים את ההצבעה בקריאה השנייה והשלישית לפני תום כנס הכנסת, מתבקש הפטור מחובת ההנחה לקריאה השנייה והשלישית.
יריב לוין: נדמה לי שראוי ונכון שניענה לבקשה.
יריב לוין: בעד אישור בקשת יושב-ראש ועדת הכספים – פה-אחד
יריב לוין: עכשיו אני יכול לחזור לנושא הראשון עם הגיע הקוורום, והוא בקשת הממשלה להקדמת הדיון בהצעת חוק החברות (תיקון מס' 20) (תנאי כהונה והעסקה בחברות ציבוריות ובחברות איגרות חוב), התשע"ב-2012, (מ/7677).
יריב לוין: מר אבי ליכט, בבקשה.
אבי דיכטר: הצעת החוק הזאת מסכמת עבודה ארוכה מאוד של ועדת נאמן.
אבי דיכטר: הצעה זאת באה להסדיר בעיה כאובה של שכר בכירים בחברות הציבוריות ובחברות האג"ח - - -
רוברט אילטוב: לא שומעים.
אבי דיכטר: לא שומעים?
אופיר אקוניס: כי גפני מפריע.
אופיר אקוניס: רק בגלל זה קולו העמוק של מר ליכט לא נשמע.
משה גפני: אני מודיע לך שלא רציתי להפריע לך.
משה גפני: לא ראיתי שאתה פה, ואני מתנצל, בגלל שאם הייתי רואה שאתה פה - - -
אבי דיכטר: היית מפריע עוד יותר.
אבי דיכטר: הצעת החוק הזאת באה להסדיר את הנושא הכאוב של שכר בכירים בחברות הציבוריות.
אבי דיכטר: היא תוצאה של דיון ציבורי ארוך, של החלטת ועדת נאמן ושיפורים שנעשו בה בעקבות דיונים בממשלה ודיונים אצל ראש הממשלה.
אבי דיכטר: היא חלק ממהלך כולל של הסדרה מחודשת בשוק ההון.
אבי דיכטר: היא נסמכת על תיקונים קודמים שהיו בחוק החברות ועל ניסיון בין-לאומי עשיר שנצבר בנושא הזה.
אבי דיכטר: היא לוקחת את הניסיון הבין-לאומי ומביאה אותו שני צעדים קדימה.
אבי דיכטר: אני מבקש מכם לאשר את הפטור מחובת הנחה כדי שנוכל להספיק ולחוקק כמה שיותר מהר כדי שזה ישפיע כבר על הסכמי השכר של השנה הקרובה.
אופיר אקוניס: באמת דבר חשוב.
יריב לוין: אני רוצה רק לשאול שאלה אחת שאין לה, כמובן, השלכה לבקשת הפטור, אלא רק לשם ההבנה.
יריב לוין: אני אנצל את ההזדמנות שאתה נמצא כאן.
אופיר אקוניס: אפשר לשאול אותך עוד שאלות?
יריב לוין: ישנה הצעת חוק שהוגשה על-ידי חבר כנסת שי חרמש ועל-ידי שמסגרת שלה הצענו לקבוע עקרון – שכמובן על הגבולות שלו וכן הלאה אפשר להידיין – והוא להגביל את הסכום שחברה יכולה לנכות אותו כהוצאה מוכרת עד איזושהי תקרת שכר שמעבר לה מותר לחברה לשלם אבל היא לא תוכל לקבל את ההטבה של ניכויו כנגד ההכנסות שלה.
יריב לוין: זאת מתוך היגיון שמצד אחד זה מינימום התערבות בחופש הפעולה של החברה, כי אנחנו לא מכתיבים לה למעשה שום דבר בנושא של תנאי השכר, ומצד שני – אנחנו אומרים שבמקרים האלה אנחנו מטילים בעצם מיסוי הרבה יותר גבוה, דבר שכמון יש בו גם היגיון וגם הצדקה.
יריב לוין: רציתי לדעת: למה הייתה התנגדות או למה אין נכונות לנסות גם את ההצעה הזאת להעביר ולשלב אותה לתוך הדיון הזה בצורה כזאת או אחרת?
יריב לוין: ככל שאתה יכול לענות לי על שאלה שהיא מחוץ למסגרת העניין.
אבי דיכטר: אני אענה לך בשמחה.
אבי דיכטר: קודם כל, ההצעה שאתה מדבר עליה לא סותרת את ההצעה הזאת.
אבי דיכטר: כלומר, גם אם מקדמים את ההצעה הזאת - - -
יריב לוין: היא צעד משלים.
אבי דיכטר: אני יכול להגיד שהנושא של שימוש במנגנון מס כדי לטפל בשכר בכירים הוא ניסיון שנוסה בעולם ובארצות הברית ולא כל-כך הצליח.
אבי דיכטר: החברות עקפו את זה בכל מיני דרכים.
אבי דיכטר: אני מודה שבוועדת נאמן נעשה לזה פומבי – אני הצעתי גם את השימוש במנגנון המס אך משרד האוצר, רשות המיסים וגם יושב-ראש הוועדה התנגדו ואני מקבל את ההכרעה.
אבי דיכטר: אני מודה שיש לזה הרבה חסרונות.
אבי דיכטר: אחת הבעיות בהצעה שלכם היא ששוב אתם קובעים סף: לדעתי, בהצעה זה שלושה מיליון - - -
יריב לוין: כן, אבל כמובן אפשר לשחק עם זה.
יריב לוין: זה לא - - -
אבי דיכטר: אחת הבעיות שנתקלנו בה זה עצם הרעיון של קביעת סף וקביעת סף מעלה גם שאלה של התערבות וגם שאלה של למה דווקא הסף הזה ולא סף אחר וכל מיני עיוותים בתוך תהליך קבלת ההחלטות בחברה, מה עוד, שאפשר לעקוף את זה די בקלות: אם המנהל רוצה נטו – הוא יקבל את הנטו שלו, וגם אם החברה לא תכיר בהוצאות בסוף זה יתגלגל על בעלי המניות.
אבי דיכטר: מי שישלם את זה בסוף, את ההפרש הזה זה הציבור.
אבי דיכטר: לכן אני לא אומר שההצעה הזאת פסולה על פניה – זה עלה לדיון, הוועדה החליטה לא לקבל – אבל אתם חייבים להבין שיש להצעה הזאת חסרונות וזאת העמדה.
יריב לוין: זה היה להשכלתי כללית.
אברהם מיכאלי: אבל איפה החוק הזה שלכם עומד?
יריב לוין: בזה שהממשלה מתנגדת לו ולכן הוא לא מתקדם לשום מקום.
אברהם מיכאלי: אפשר להצמיד עכשיו.
יריב לוין: הממשלה מתנגדת לו.
אברהם מיכאלי: אבל לחוק שלהם אפשר?
יריב לוין: הממשלה מתנגדת.
יריב לוין: הוא מרכיב אחר.
יריב לוין: החוק שלהם עוסק באותו נושא אבל בהסדרה אחרת – אותו נושא אבל הסדרים אחרים לגמרי.
יריב לוין: זה לא יהיה, הממשלה מתנגדת.
יריב לוין: רבותי, מי בעד לאשר את בקשת הפטור?
יריב לוין: בעד אישור בקשת הממשלה – פה-אחד
יריב לוין: נמנעים – אין בקשת הממשלה להקדמת הדיון בהצעת חוק החברות (תיקון מס' 20) (תנאי כהונה והעסקה בחברות ציבוריות ובחברות איגרות חוב), התשע"ב-2012, לפני הקריאה הראשונה, נתקבלה.
יריב לוין: אין מתנגדים, אין מתנגדים.
יריב לוין: בקשה.
יריב לוין: אני עובר לנושא שרשום כמספר שלוש והוא הנושא האחרון לישיבה הזו: תיקון להחלטת גמלאות לחברי הכנסת לשעבר – מיסוי שירותי בריאות.
יריב לוין: על פי פנייתו של יושב-ראש ועדת הכספים, חבר הכנסת משה גפני, בבקשה מכובדי.
יריב לוין: הפטור כבר אושר.
משה גפני: מה עם השחרור מחובת הנחה?
אתי בן יוסף: שחררנו את זה לפני שבאת.
יריב לוין: משה, אתה לא חושב – אתה לא רואה את עצמך אחד שהוא צדיק?
יריב לוין: זה אושר כבר.
יריב לוין: עכשיו אנחנו בסעיף ג'.
משה גפני: בבניין הזה הפסקתי לחשוב במושגים של צדיק ורשע.
משה גפני: תודה אדוני, זה חוק מאוד חשוב.
משה גפני: רבותי, אנחנו קיימנו דיון בוועדת הכספים, דיון שלפי דעתי - - -
אברהם מיכאלי: - - - נשעה את זה בתיאום - - -
יריב לוין: ראשי סיעות הקואליציה.
יריב לוין: אתה רוצה התייעצות סיעתית?
אברהם מיכאלי: רוצים להחליף אותך.
יריב לוין: חברה, אי אפשר לשמוע כלום.
רוברט אילטוב: מי זה?
רוברט אילטוב: גפני מדבר?
משה גפני: יש פה דיון מעניין.
יריב לוין: איך תדע?
אברהם מיכאלי: אנחנו דואגים לך, תאמין לי.
אופיר אקוניס: על חוצפתו של משרד האוצר.
משה גפני: זה דיון מעניין.
אופיר אקוניס: עד הלילה אפשר לקיים דיון.
אופיר אקוניס: חבר הכנסת גפני, ועדה מסוימת – ברשותך, אדוני היושב-ראש – ועדה מסוימת, והיא לא ועדת הכספים, קיבלה החלטה כלשהי בסעיף כלשהו בנושא חוק ה-DTT - - -
רוברט אילטוב: ברמת פה-אחד.
אופיר אקוניס: כולם, כולם קיבלו.
אופיר אקוניס: בנושא ערוצי רדיו ופרסום בהם וערוצים נוספים.
אופיר אקוניס: אנחנו סיימנו את החוק הזה אתמול, סוף-סוף, הוחלט להביא אותו לשנייה ושלישית היום – אחרי ויכוחים אחרים בנושאים אחרים – ואנחנו מגלים היום הסתייגות של משרד האוצר עם משרד התקשורת שהופכת על פניה את החלטת הוועדה.
אופיר אקוניס: זאת חוצפה שאין כדוגמתה.
אופיר אקוניס: זה לגנוב הצבעה ואנחנו לא מוכנים.
אופיר אקוניס: לא יעשו מאיתנו פלסתר.
רוברט אילטוב: אחרי שנה של דיונים.
אברהם מיכאלי: אם היו עושים את זה בוועדה שלך – אני יודע מה היית עושה.
אופיר אקוניס: גם אנחנו הולכים לעשות מה שהוא היה עושה.
רוברט אילטוב: יש לנו ממי ללמוד.
משה גפני: אני אעשה את זה בקצרה, אנחנו רוצים ללכת להלוויות.
יריב לוין: לא נבוא אילך בטענות.
משה גפני: עשינו דיון שאני לא זוכר דיון מהסוג הזה.
משה גפני: זה גם להיכנס לבעיות שהן בעיות פרסונאליות ולא נעימות, אבל החלטנו, היות ואנחנו ועדת שירות, וקיבלנו גם – איש הישר בעיניו יעשה: יש משרד שנותן - - -
יריב לוין: "החלטנו" – זה ועדת הכספים?
משה גפני: הכוונה לוועדת הכספים.
משה גפני: לפני זה היה צוות שדן לא פומבית: חבר הכנסת ציון פיניאן, חבר הכנסת יעקב אדרי – הוא היה יושב-ראש האופוזיציה בוועדת הכספים – ואני.
משה גפני: קיימנו דיון עם כל המשרדים והחלטנו לעשות סדר בעניין והודענו שמה שתקבל ועדת הכספים כהחלטה בכל מיני דברים, חלקם אפילו פרוזאיים, אם החשב של המשרד ייתן לשר שלו דבר שלא התקבל בהחלטה – זאת תהיה עבירה.
משה גפני: שאנשים ייקחו את זה בחשבון.
משה גפני: עד היום "איש הישר בעיניו יעשה" מכיוון שלא התקבלו החלטות, אותו דבר אמרתי גם לנציגות השופטים: השופטת ורדה אלשיך וכל אלו שהתמודדו על כל מיני נושאים.
משה גפני: קיבלנו החלטה, פחות או יותר, שלשרים יהיה כמו לחברי הכנסת – גם לגבי העיתונים, גם לגבי לימוד שפה.
משה גפני: את כל הדברים האחרים אנחנו הורדנו והעניין הזה סודר.
משה גפני: הייתה בעיה עם הנושא של השירותים הרפואיים שקיבלו שרים ושופטים – שרים עד שנת 1986 והשופטים עד 1995 – את השופטים אני זוכר יותר.
משה גפני: לא יודע למה, אבל אני זוכר יותר.
משה גפני: הייתה נציגת ועד העובדים של השופטים וביקשה בוועדה שיהיה להם מסלול ירוק במטוסים.
יריב לוין: בדרך כלל זוכרים את אלה שמקבלים יותר.
משה גפני: אניע גם אמרתי להם, בגלל שאני שמעתי שבבית המשפט העליון יש להם לשכות לאלה שפרשו לפנסיה.
משה גפני: יש להם לשכות עם מזכירות שהם כותבים שם ספרים - - -
משה גפני: כך שמעתי.
יריב לוין: כך שמעת?
משה גפני: אז אמרתי להם: תדעו לכם, מה שקיבלנו החלטה כוועדת שירות – מותר.
משה גפני: כל מה שתקבלו שלא על פי ההחלטה – לא תקבלו יותר, זאת תהיה עבירה.
משה גפני: הייתה הצעה בוועדה לתת לשופטים מסלול ירוק בטיסות.
יריב לוין: כמה לשכות פונו מאז ההודעה הזאת?
משה גפני: אני לא הרשות לאכיפת החוק.
משה גפני: אני הודעתי.
יריב לוין: מי הרשות?
יריב לוין: למי פונים אם לא מ פנים לשכות בבית המשפט העליון?
יריב לוין: אולי נקים ועדה ציבורית.
משה גפני: אפשר לחשוב על רעיון.
יריב לוין: לא רק כאן ועדות ציבוריות.
אברהם מיכאלי: יש פה מוקש.
אברהם מיכאלי: תראה איזה מוקש הוא הציג עכשיו.
אברהם מיכאלי: צריך לפנות לשכות בבית המשפט העליון – מי מבצע את זה?
זאב אלקין: מה צריך?
משה גפני: לפנות לשכות.
משה גפני: זה יושב-ראש הוועדה שאל.
זאב אלקין: אחרי אתמול, אני מוכן להצביע על זה אבל השאלה איפה?
אברהם מיכאלי: בבית המשפט העליון.
זאב אלקין: רק תקראו לי להצבעה.
משה גפני: ואז הגיע, בין יתר הדיונים האלה, הגיע גם הנושא של מה עושים עם גילום המס?
משה גפני: הרי, בעצם, מ-1995 השופטים ומשנת 1986 השרים, אינם זכאים להטבות רפואיות, אז מה עושים עם גילום המס?.
משה גפני: השר בני בגין הגיע עם הצעת פשרה לגבי הנושא של השופטים בלבד.
משה גפני: למה השר בני בגין?
משה גפני: מכיוון ששר האוצר יובל שטייניץ נוגע בדבר והיה אסור לו לדון בעניין הזה היות ואשתו שופטת ולכן השר בני בגין הגיע כשר האוצר והגיע יחד איתו שר המשפטים בדאגה לשופטים.
משה גפני: הצעת הפשרה הייתה שהם ישלמו שליש והמדינה תשלם שני שליש וגילום המס יחול רטרואקטיבית.
משה גפני: בדיון בצוות המצומצם אצלנו אמרנו: ראשית, לא יכולה להיות החלטה שהיא רק לשופטים.
משה גפני: אין מציאות כזאת, יותר לא יהיה דבר כזה – בניגוד למה שהיה בעבר - - -
יריב לוין: זה חל גם על תוספות ותק?
משה גפני: על כל דבר.
יריב לוין: אני שואל בשיא הרצינות: זה חל גם על תוספות ותק?
משה גפני: אני הופתעתי בדיון בוועדה – ולכן גם לא הצבעתי – בגלל שתי סיבות: אני רציתי שתהיה האחדה של ההצמדה של שכר השופטים לשכר השרים והצענו הצעת פשרה, שהציע אותה - - -
יריב לוין: אבל הבעיה היא לא רק בעיה של הצמדה – יש שורה ארוכה של מרכיבים שלא קיימים פה בכלל.
משה גפני: בסדר, אז אני נותן לך דוגמה אחת מיני רבות.
משה גפני: אני אמרתי שצריך ללכת כמו השרים: זה בעצם יפחית קצת בהצמדה אצלם.
משה גפני: כשרציתי להצביע התברר לי שרוב חברי הוועדה היו נגד.
משה גפני: כנראה לא לקחתי בחשבון את הזמן שאני אעמוד לדין בבית המשפט – יכול להיות שאחרים לקחו את זה בחשבון.
משה גפני: בסדר, חס וחלילה, בסדר.
ישראל אייכלר: וגם חס ושלום.
יריב לוין: מקבל את התיקון.
משה גפני: בישיבה האחרונה הייתי יכול להעביר את ה מכיוון שהיינו בישיבה רק הצוות הזה – לא היו חברי כנסת אחרים: היינו רק יעקב אדרי, ציון פיניאן ואני, היינו יכולים להעביר את זה.
משה גפני: אמרתי לורדה אלשיך השופטת שאני לא מביא את להצבעה אפילו שיש לי פה רוב מכיוון שזה יראה כמו מחטף ואני רוצה לאפשר לכם להתארגן שוב, לשכנע את הח"כים ואחר כך אני אביא את זה להצבעה.
משה גפני: שאלת למה דווקא שופטים?
משה גפני: מתברר שלשופטים יש מעמד מסוים שאני לא כל-כך מכיר אותו.
משה גפני: לא הסכמנו – הייתה החלטה שכל דבר יעשה על הכול.
משה גפני: אז ההצעה שלנו – של הצוות המצומצם – בעקבות העמדה של חשב הכנסת, בעקבות העמדה שיכול להיות מצב, אם אנחנו הולכים רטרואקטיבית, שיהיו חברי כנסת ויהיו שרים ויהיו שופטים שיקבלו כסף – פשוט יחזירו להם כסף – זה מצב אבסורדי לחלוטין.
משה גפני: ההצעה שלנו הייתה שזה לא יהיה שני שליש המדינה ושליש השופט אלא זה יהיה שלושה רבעים המדינה ורבע השופט – זאת הטבה לשופטים אבל רק מכאן ואילך.
משה גפני: כל הגילום הזה וכל התוכנית הזאת יהיו רק מכאן ואילך.
משה גפני: אם יש שופטים שלא נכנסו לעניין בגלל המס – הם יוכלו להיכנס אבל זה לא יהיה רטרואקטיבי, זה לשופטים.
משה גפני: אז אמרנו שעם כל הכבוד לשופטים, אנחנו ועדת השירות גם לשרים, גם לסגני השרים וגם – נדמה לי – לנשיא המדינה.
משה גפני: על כל פנים, כל מי שאנחנו ועדת שירות עבורו, ההסדר הזה יחול עליו – הצבענו במליאת הוועדה ואישרנו את זה.
משה גפני: אחרי זה פניתי אליך, אדוני יושב-ראש ועדת הכנסת כי אתה ועדת השירות של חברי הכנסת.
משה גפני: אני חושב שהחלטת ועדת הכספים היא החלטה נכונה ולכן בכל התחומים זה יחול על כולם – לא יכול להיות שחברי הכנסת יהיו שונים מהשרים והשופטים וסגרני השרים וכל מי שבעניין.
משה גפני: אנחנו מציעים להחיל את ההחלטה הזאת גם על חברי הכנסת שאצלם נושא ההוצאות הרפואיות הסתיים השנת 1986.
משה גפני: יש את הבעיה של גילום המס.
משה גפני: לא נגעו בעניין הזה – השאירו את כך.
משה גפני: זה, אגב, הדבר הכי חמור מכיוון שאז כל חשב וכל פקיד ברשות המיסים וכל אחד - - -
יריב לוין: - - - בפעם אחרת - - -
משה גפני: על כל פנים, אני מציע שההחלטה תחול גם על חברי הכנסת.
אברהם מיכאלי: אבל פה כתוב "חבר כנסת לשעבר" – שהתקשורת לא תגיד שכאילו יש לנו משהו.
אברהם מיכאלי: אין לנו כלום.
יריב לוין: כן בוודאי, זה ברור.
יריב לוין: זה הכול היסטוריה.
משה גפני: אז אני כן צדקתי.
יריב לוין: זה הכול חל על חברי כנסת לשעבר.
משה גפני: אלא אם כן יש חבר כנסת שהוא עדיין חבר כנסת משנת 1985.
יריב לוין: אולי מיקי איתן.
יריב לוין: מיקי איתן הוא שר אז אני לא חושב – אולי אחד.
משה גפני: אני חוזר על מה שאמרתי – סתם השתיקו אותי, אני לא יודע למה משתיקים אותי – האמת היא שההחלטה התקבלה בשנת 2008 ברשות המיסים.
משה גפני: שאלתי: למה לא ב-2007?
משה גפני: אמרו לי שככה החליט הפקיד, אגב, פקיד מצוין ואני מאוד תומך בו, אני גם חושב שהיה צריך לעשות סדר, אבל ההחלטה הייתה פתאום ב-2008.
משה גפני: אני מציע לעשות סדר בעניין הזה: אצלנו התקבלה החלטה לטובת העניין.
משה גפני: אם יבוא מישהו שאומר: ברגע שבשנת 2008 קיבלו החלטה שצריך מס, אז אני יוצא מההסדר – פה מדובר על מישהו שצריך להיות מבוגר מאוד מכיוון שאנחנו מדברים על מי שהיה חבר כנסת לפני 1986 – אם הוא יבוא עכשיו בעקבות ההסדר הזה ויבקש לחזור להטבות הרפואיות כפי שהיה קודם אז צריך לאפשר לו.
משה גפני: אבל אן הוא יבקש כסף חזרה – לא לתת לו.
יריב לוין: זה אנחנו לא נותנים.
יריב לוין: אני מבקש לשאול עוד שאלה אחת.
יריב לוין: אני חושב שהיא באמת ראויה, סוף-כל-סוף, לדיון אמיתי:
יריב לוין: אני חושב שבאופן עקרוני דרך המלך היא השוואת שכר ותנאים בין כל שלוש הרשויות.
יריב לוין: כמובן, כל אחת בתוך המדרג שלה – ברור שנשיא בית המשפט העליון ראוי שישתכר באופן דומה לראש הממשלה וליושב-ראש הכנסת, לא יותר ולא פחות, ובאופן מקביל, גם אנשים ברשויות האחרות.
יריב לוין: נדמה לי שזה לא המצב היום - - -
ישראל אייכלר: מה שכרו של נשיא בית המשפט העליון?
יריב לוין: על פי הנתונים שאני מכיר – כמעט כפול משל ראש הממשלה.
יריב לוין: זה יכול להגיע ל-60-55 אלף שקל ברוטו, לפחות.
יריב לוין: לא כולל – צריך גם לקחת בחשבון – המון הטבות נוספות.
משה גפני: שתדע, לשופטים יש באמת הרבה תוספות: יש להם ותק, יש להם נושא שיפוטי - - -
ארבל אסטרחן: לכל נושאי המשרה השיפוטית, לא רק - - -
ישראל אייכלר: סליחה, החשב אומר כמה.
חיים אורון: הבסיס הוא 54 אלף ₪ אבל הם מקבלים תוספת - - -
יריב לוין: תוספות על גבי תוספות.
חיים אורון: עד לתקרה של 40%, נדמה לי - - -
ישראל אייכלר: אז כמה זה יוצא בכולל?
חיים אורון: תלוי מה הוותק.
ישראל אייכלר: אני מניח שלנשיא יש ותק של 20 שנה בערך.
יריב לוין: תיקחו בחשבון גם - - -
משה גפני: אנחנו יכולים להביא לך את הרשימה, אם זאת הבעיה.
חיים אורון: כמו מנכ"ל בחברה ציבורית.
יריב לוין: תיקחו בחשבון שעל זה גם מתווספים דברים אחרים, למשל: הזכות לשבתון ושורה ארוכה של - - -
משה גפני: אנחנו לא אישרנו להם את ההטבות שאישרנו לשרים.
יריב לוין: אני לא טוען שהכול יכול להיות בדיוק אותו דבר אבל צריך לראות את המכלול.
יריב לוין: אני חושב, חבר הכנסת גפני, שהגיע הזמן שאנחנו ניישר קו אחיד לגבי כולם, ואני רוצה להציע שאנחנו שנינו נבקש מהחשב ומהמערכת המקצועית כאן בכנסת להכין סקירת רוחב בסוגיה הזאת, אני אומר ברצינות - - -
חיים אורון: אני מוכן.
יריב לוין: אז יופי - - -
משה גפני: אני קיבלתי התקפה בעיתון "הארץ" מורדה אלשיך עד שהיא התנצלה - - -
יריב לוין: ואני כבר אומר שצריך ליישר קו עם כולם ואם רוצים – אפשר שיישור הקו יהיה לפי הרשות המחוקקת.
יריב לוין: אין שום בעיה, אנחנו לא מחפשים שום העלאות ושום דבר מהסוג הזה.
יריב לוין: אבל אני חושב שמבחינה מהותית, בדמוקרטיה זה לא יתכן שתהיה רשות אחת, שעל פניו, בתנאי השכר שלה משתקף כאילו היא עומדת מעל הרשויות האחרות ואפילו בפערים ניכרים.
ישראל אייכלר: יש הבדל, אדוני היושב-ראש.